
ЗАХИРАМЖА

	      2025 оной февралиин 6
	
	                     № 67-р


Улаан-Үдэ хото
Оросой Холбоото Уласай Засагай газарай 2024.09.02-ой № 2401-р захирамжаар баталагдаһан 2030 он болотор хугасаада Оросой Холбоото Уласта Эрэмдэг зониие ажалаар хангалгын хэмжээ дээшэлүүлхэ талаар гол бодомжо бэелүүлгын хэмжээ ябуулгануудай Түсэб дүүргэлгэ хангаха зорилготойгоор:
1. Баталха:

1.1. Буряад Уласта 2030 он болотор хугасаада Оросой Холбоото Уласта Эрэмдэг зониие ажалаар хангалгын хэмжээ дээшэлүүлхэ талаар Гол бодомжо бэелүүлгын хэмжээ ябуулгануудай Түсэб (саашаа - Хэмжээ ябуулгануудай түсэб) тус захирамжын 1-дэхи хабсаргалтын ёһоор.
1.2. Буряад Уласта 2030 он болотор хугасаада Оросой Холбоото Уласта Эрэмдэг зониие ажалаар хангалгын хэмжээ дээшэлүүлхэ талаар Гол бодомжо бэелүүлгын тусхай зорилгото харуулалтануудые тус захирамжын 2-дохи хабсаргалтын ёһоор.
2. Хэмжээ ябуулгануудай түсэб бэелүүлгэ зохилдуулагшаар Ажалаар хангалгын Улас түрын агентствые тодорхойлхо.
3. Хэмжээ ябуулгануудай түсэб бэелүүлгэдэ хабаадаһан Буряад Уласай гүрэнэй засагай гүйсэдхэхы зургаануудта:

3.1. Хэмжээ ябуулгануудай түсэб дүүргэлгэ хангаха.
3.2. Жэл бүри, тоосоото жэлэй удаадахи жэлэй февралиин 1 болотор Хэмжээ ябуулгануудай түсэб бэелүүлгэ тухай мэдээсэл Ажалаар хангалгын Улас түрын агентствэдэ үгэхэ. 
4. Буряад Уласта нютагаа өөһэдөө хүтэлэлгын зургаануудта, Хэмжээ ябуулгануудай түсэб бэелүүлгэдэ хабаадаһан эмхинүүдтэ Хэмжээ ябуулгануудай түсэб бэелүүлгэ хангахые зууршалха.
5. Эрэмдэг зониие ажалаар хангалгын хэмжээ дээшэлүүлхэ талаар 2021-2024 онуудай Хэмжээ ябуулгануудай түсэб баталха тухай Буряад Уласай Засагай газарай 2021.01.15-ай № 7-р захирамжа хүсэеэ буураһанда тоолохо.
6. Тус захирамжа гар табиhан үдэрhөө хүсэндөө орохо.

